		Pielikums Nr. 3
Cenu aptaujas
[bookmark: _Hlk202191258]„Ārpakalpojuma ģenētiskie, citoģenētiskie un
molekulārie izmeklējumi RAKUS pacientiem”,
id. Nr. RAKUS 2025/102K, nolikumam



Līgums Nr. __________ (Projekts)
par ārpakalpojuma ģenētisko, citoģenētisko un molekulāro izmeklējumu nodrošināšanu SIA „Rīgas Austrumu klīniskā universitātes slimnīca” pacientiem

Rīgā,
DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS

SIA „Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta iela 2, Rīga, LV-1079 (turpmāk – Pasūtītājs), kuru saskaņā ar statūtiem pārstāv valdes priekšsēdētājs Haralds Plaudis, valdes loceklis Kaspars Plūme un valdes loceklis Vadims Beļuns, no vienas puses, un
___________________, reģistrācijas Nr. _________________, juridiskā adrese ____________________ (turpmāk – Izpildītājs), kuru saskaņā ar ___________ pārstāv _____________________, no otras puses,
abi kopā turpmāk – Puses, katrs atsevišķi – Puse, 
[bookmark: _Hlk202258770]pamatojoties uz Pasūtītāja rīkotās cenu aptaujas „Ārpakalpojuma ģenētiskie, citoģenētiskie un molekulārie izmeklējumi RAKUS pacientiem”, id. Nr. RAKUS 2025/102K (turpmāk – Iepirkums) rezultātiem (Iepirkums veikts saskaņā ar Publisko iepirkumu likuma 10. panta otro daļu), noslēdz šādu līgumu (turpmāk – Līgums):

1. LĪGUMA PRIEKŠMETS
1.1. Pasūtītājs uzdod, bet Izpildītājs apņemas veikt ģenētisko, citoģenētisko un molekulāro izmeklējumu nodrošināšanu SIA „Rīgas Austrumu klīniskā universitātes slimnīca” pacientiem (turpmāk – Pakalpojums), atbilstoši Līguma noteikumiem (tai skaitā, Līguma pielikumam Nr. 1 „Tehniskā specifikācija – finanšu piedāvājums”) un saskaņā ar Latvijas Republikā spēkā esošajiem normatīvajiem aktiem.
1.2.  	24 (divdesmit četriem) mēnešiem plānotais Pakalpojuma apjoms norādīts Līguma pielikumā Nr.1. Pasūtītājam nav pienākums iepirkt visus Līguma pielikumā Nr. 1 norādītos Pakalpojumus, bet gan tādu apjomu, kāds nepieciešams Pasūtītāja darbības nodrošināšanai.
1.3. Pasūtījumu Pakalpojumam un paraugus izmeklējumiem Izpildītājs pieņem tikai Laboratorijas dienesta laboratorijas „Gaiļezers” paraugu reģistratūrā, par laiku atsevišķi vienojoties, kā arī pēc laboratorijas izsaukuma steidzama izmeklējuma gadījumā.

2. LĪGUMA SUMMA
2.1. Līguma summa ir līdz ___________ euro (____________ euro un __ centi) bez pievienotās vērtības nodokļa (turpmāk – PVN). PVN Puses piemēro Latvijas Republikas normatīvajos aktos noteiktajā apmērā. PVN izmaiņu gadījumā Puses jauno PVN likmi piemēro ar datumu, no kura tā stājas spēkā. 
2.2. Pakalpojuma cenas ir noteiktas euro atbilstoši Izpildītāja iesniegtajam piedāvājumam un ir norādītas Līguma pielikumā Nr. 1.
2.3. Pakalpojuma cenās ir iekļautas visas ar Pakalpojuma sniegšanu saistītās izmaksas, tai skaitā, personāla un transporta izmaksas, nodokļi (izņemot PVN), kā arī visas citas izmaksas, kuras var rasties Izpildītājam, izpildot līgumsaistības. Pasūtītājam nav pienākuma veikt nekādus citus papildu maksājumus.

3. NORĒĶINU KĀRTĪBA
3.1. Izpildītājs līdz katra mēneša 10. datumam elektroniskā veidā iesniedz Pasūtītājam datus par iepriekšējā mēnesī veiktajiem izmeklējumiem šī Līguma ietvaros, kas tiks ietverti atsevišķā rēķina pielikumā. Rēķina pielikumā uzrādāma šāda informācija:  
· šī Līguma numurs;
· Pasūtītāja parauga reģistrācijas Nr. Gadījumos, kad izmeklējums tiek veikts atkārtoti vai secīgi esošā paraugā pēc saskaņošanas ar Pasūtītāja pārstāvi (ārstu-pasūtītāju),  Izpildītājs Rēķina pielikumā norāda sākotnējā Pasūtītāja parauga reģistrācijas numuru;
· Izpildītāja izmeklējuma identifikācijas Nr. (identiski tiek marķēti izmeklējumu rezultāti);
· izmeklējuma nosaukums;
· izmeklējuma datums;
· pacienta personas kods;
· pacienta vārds, uzvārds;
· ārsts – pasūtītājs; 
· NVD (vai iekšējās) manipulācijas kods;
· cena.
Norādītos datus Puses saskaņo elektroniskā veidā. Puses var vienoties par izmaiņām rēķina pielikumā uzrādāmās informācijas apjomā, noslēdzot rakstveida vienošanos.
3.2. Izpildītājs līdz katra mēneša 25. datumam iesniedz Pasūtītājam rēķinu un tā pielikumu, kurā ietverta Pušu savstarpēji saskaņota Līguma 3.1. punktā norādītā informācija par iepriekšējā mēnesī sniegtajiem Pakalpojumiem. Izpildītājs rēķinu ar tā pielikumu iesniedz Pasūtītājam elektroniski, nosūtot uz e-pastu lada.korpeikina@aslimnica.lv un rekini@aslimnica.lv.
3.3. Pasūtītājs, atbilstoši Līguma pielikumā Nr. 1 noteiktajām cenām, veic samaksu Izpildītājam par iepriekšējā mēnesī sniegto Pakalpojumu 30 (trīsdesmit) kalendāro dienu laikā pēc rēķina un tā pielikuma saņemšanas. 
3.4. Pasūtītājs veic samaksu ar pārskaitījumu uz Izpildītāja Līgumā norādīto bankas kontu.
3.5. Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā norādīto bankas kontu.
3.6. Pasūtītājs pirms Līguma 3.3. punktā noteiktās samaksas veikšanas, normatīvajos aktos noteiktajā kārtībā pārbauda, vai pret Izpildītāju ir piemērotas starptautiskās vai nacionālās sankcijas, vai būtiskas finanšu un kapitāla tirgus intereses ietekmējošas Eiropas Savienības, vai Ziemeļatlantijas līguma organizācijas dalībvalsts noteiktās sankcijas, un saskaņā ar normatīvo aktu prasībām Pasūtītājam ir pienākums neveikt samaksu, ja pret Izpildītāju noteiktās sankcijas ietekmē maksājumu. Iestājoties šajā punktā minētajiem apstākļiem, Pasūtītājam ir pienākums piemērot Līguma 7.5. punkta noteikumus. Samaksas pienākuma termiņa tecējums apstājas ar sankciju piemērošanas brīdi un tiek atjaunots ar Latvijas Republikas kompetento institūciju norādījumiem par sankciju atcelšanu.


4. IZPILDĪTĀJA PIENĀKUMI UN TIESĪBAS 
4.1. Izpildītājam ir pienākums: 
4.1.1. [bookmark: _Hlk202260100]nodrošināt ģenētiskā, citoģenētiskā un molekulārā izmeklējuma parauga drošu transportēšanu uz izmeklējuma veikšanas vietu Pasūtītāja pieprasītajā laikā katru dienu no plkst. 8.00-17.00 un “CITO!” (steidzamības kārtā) izmeklējumu transportēšanu – par laiku vienojoties;
4.1.2. nodrošināt Pasūtītājam ģenētiskā, citoģenētiskā un molekulārā izmeklējuma rezultātus elektroniskā veidā atbilstoši Izpildītāja iesniegtajā piedāvājumā (Līguma pielikums Nr. 1) norādītajam Pakalpojuma izpildes laikam. "CITO!" (steidzamības kārtā) izmeklējumu rezultātus jānodrošina par izpildes laiku savstarpēji vienojoties;
4.1.3. nodrošināt Pasūtītājam ģenētiskā, citoģenētiskā un molekulārā izmeklējuma parauga paņemšanas instrukcijas rakstiskā formā;
4.1.4. nodrošināt Pasūtītājam ģenētiskā, citoģenētiskā un molekulārā izmeklējuma rezultātus elektroniskā veidā, nodrošinot, ka ģenētiskā, citoģenētiskā un molekulārā izmeklējuma rezultātu lapā ietverta vismaz šāda informācija:
4.1.4.1. pacienta dati (vārds, uzvārds, personas kods);
4.1.4.2. laboratorisko izmeklējumu nozīmējošā ārsta vārds, uzvārds, datums;
4.1.4.3. laboratorisko izmeklējumu testu nosaukumi;
4.1.4.4. laboratorisko izmeklējumu rezultāti un to mērvienības;
4.1.4.5. references intervāls (ja tāds ir paredzams);
4.1.4.6.  rezultāta interpretācija (ja tāda ir paredzama).
4.1.5. nodrošināt nodoto ģenētisko, citoģenētisko un molekulāro izmeklējumu datu saglabāšanu atbilstoši normatīvo aktu prasībām, tai skaitā, saglabājot un nodrošinot iespēju izsniegt Pasūtītājam visus ģenētiskā, citoģenētiskā un molekulārā izmeklējuma datus tādā veidā, lai būtu iespējams izsekot procesam – laboratoriskā izmeklējuma pasūtīšana, veikšana un rezultātu paziņošana;
4.1.6. nodrošināt personas datu aizsardzību atbilstoši normatīvo aktu prasībām;
4.1.7. nodrošināt nepieciešamās ārsta un pacienta piekrišanas formas, informācijas lapas, nosūtījumu veidlapas. Izpildītājs patur tiesības nepieciešamības gadījumā sazināties ar ārstējošo ārstu, lai precizētu pacienta nosūtīšanas iemeslus, slimības un ģimenes anamnēzi, kā arī noskaidrot citus jautājumus, lai kvalitatīvi varētu veikt Pakalpojumu;
4.1.8. sniegt Pakalpojumu atbilstoši Izpildītāja izteiktajam piedāvājumam Iepirkumā (Līguma pielikums Nr. 1);
4.1.9. sniegt Pakalpojumu ne dārgāk par Iepirkumā piedāvātajām cenām visā Līguma darbības laikā;
4.1.10. nodrošināt kvalitatīvus Pakalpojumus atbilstoši starptautiskā standarta EN ISO 15189:2022 prasībām.
4.1.11. izpildīt citas Līgumā un tā pielikumā noteiktās prasības.
4.2. Izpildītājam ir tiesības:
4.2.1. saņemt no Pasūtītāja tā rīcībā esošu informāciju, kas nepieciešama Līguma saistību izpildei;
4.2.2. saņemt samaksu par atbilstoši Līguma noteikumiem sniegtajiem Pakalpojumiem;
4.2.3. Līgumā noteiktos gadījumos saņemt no Pasūtītāja līgumsodu.

5. PASŪTĪTĀJA PIENĀKUMI UN TIESĪBAS 
5.1. Pasūtītājam ir pienākums:
5.1.1. nodrošināt kvalitatīvu ģenētiskā, citoģenētiskā un molekulārā izmeklējuma paraugu noņemšanu, uzglabāšanu, marķēšanu un nodošanu Izpildītājam;
5.1.2. izsniegt Izpildītājam norīkojumu, salasāmi norādīt pacienta vārdu, uzvārdu, slimības vēstures Nr., datumu, laiku, nepieciešamības gadījumā norādot asins grupu un Rh faktoru;
5.1.3. sniegt Izpildītājam Pasūtītāja rīcībā esošu informāciju, kas nepieciešama Līguma saistību izpildei;
5.1.4. pieņemt Izpildītāja sniegto Pakalpojumu, kas veikts atbilstoši Līguma noteikumiem;
5.1.5. veikt Līgumā noteikto samaksu Izpildītājam par atbilstoši Līguma noteikumiem sniegtajiem Pakalpojumiem.
5.2. Pasūtītājam ir tiesības:
5.2.1. neveikt samaksu Izpildītājam par nekvalitatīvi, nepilnīgi vai nesavlaicīgi sniegtajiem Pakalpojumiem;
5.2.2. saņemt informāciju no Izpildītāja par Līguma izpildes gaitu un citiem Līguma izpildes jautājumiem;
5.2.3. Līgumā noteiktos gadījumos saņemt no Izpildītāja līgumsodu.

6. PUŠU ATBILDĪBA
6.1. Puses ir atbildīgas par Līguma saistību nepienācīgu izpildi vai neizpildi vispār saskaņā ar Līgumu un Latvijas Republikā spēkā esošajiem normatīvajiem aktiem. Puses ir atbildīgas par savas darbības vai bezdarbības rezultātā otrai Pusei nodarīto zaudējumu atlīdzināšanu.
6.2. Par katru Pakalpojuma sniegšanas nokavēšanas gadījumu Pasūtītājs ir tiesīgs saņemt no Izpildītāja līgumsodu 0,1% (nulle, komats, viens procents) apmērā no laikā neveiktā Pakalpojuma kopsummas par katru nokavēto stundu (saskaņā ar Līguma pielikumā Nr. 1 norādīto Pakalpojuma izpildes laiku), bet ne vairāk kā 10% (desmit procenti) no kopējās Līguma summas.
6.3. Par katru Pakalpojuma apmaksas nokavējumu, Izpildītājs ir tiesīgs saņemt no Pasūtītāja līgumsodu 0,1% (nulle, komats, viens procents) apmērā no neapmaksātās summas par katru nokavēto samaksas dienu, bet ne vairāk kā 10% (desmit procenti) no neapmaksātās summas.
6.4. Līgumā noteikto līgumsodu apmaksa tiek veikta 30 (trīsdesmit) dienu laikā pēc attiecīgās Puses rēķina par līgumsoda pieprasīšanu saņemšanas. 
6.5. Pasūtītājs ir tiesīgs attiecīgo līgumsoda summu ieturēt arī savstarpēja ieskaita veidā, veicot maksājumus par iepriekš atbilstoši Līguma noteikumiem sniegtu Pakalpojumu.
6.6. Līgumsoda un zaudējumu atlīdzības samaksa neatbrīvo vainīgo Pusi no pienākuma izpildīt Līgumā noteiktās saistības, ja vien no Līguma noteikumiem neizriet citādi.


7. [bookmark: _Hlk516820899]LĪGUMA DARBĪBAS TERMIŅŠ, LĪGUMA GROZĪŠANAS UN IZBEIGŠANAS KĀRTĪBA
7.1. Līgums stājas spēkā tā abpusējas parakstīšanas brīdī un ir spēkā līdz brīdim, kad iestājas viens no šādiem nosacījumiem: 
7.1.1. aprit 24 (divdesmit četri) mēneši no Līguma noslēgšanas;
7.1.2. izlietota visa Līguma 2.1. punktā noteiktā Līguma summa.
7.2. Ja kopējā Līguma summa nav izlietota Līguma 7.1.1. punktā norādītajā termiņā, Pusēm ir tiesības pagarināt Līguma darbības termiņu līdz Līguma kopējās summas izlietojumam.
7.3. Līgumu var izbeigt, abām Pusēm rakstiski par to vienojoties, kā arī vienpusēji Līgumā paredzētajos gadījumos.
7.4. Pasūtītājam ir tiesības nekavējoties, ar vienpusēju rakstisku paziņojumu priekšlaicīgi izbeigt Līgumu jebkurā no šādiem gadījumiem:
7.4.1. ir uzsākta Izpildītāja labprātīga vai piespiedu likvidācija;
7.4.2. pret Izpildītāju ir uzsākta maksātnespējas procedūra vai tā darbība ir apturēta;
7.4.3. Izpildītājs sniedz nekvalitatīvu Pakalpojumu, atsakās sniegt Pakalpojumu vai nespēj sniegt Pakalpojumu atbilstoši Līguma pielikumā Nr. 1 norādītajam izpildes laikam vai par Līguma pielikumā Nr. 1 norādītajām cenām;
7.4.4. Izpildītājs nepilda citus Līguma noteikumus.
7.5. Pasūtītājam ir tiesības jebkurā laikā vienpusēji atkāpties no Līguma bez zaudējumu atlīdzināšanas Izpildītājam, ja pret Izpildītāju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kas ietekmē Līguma izpildi, rakstveidā brīdinot par to Izpildītāju.
7.6. Izpildītājam ir tiesības nekavējoties, rakstiski informējot Pasūtītāju, vienpusēji izbeigt Līgumu, ja Pasūtītājs kavē rēķinu apmaksu ilgāk par 30 (trīsdesmit) dienām.
7.7. Līgumu var papildināt vai grozīt, Pusēm savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamu sastāvdaļu.
7.8. Līguma izbeigšanas gadījumā, Pasūtītājs samaksā Izpildītājam par faktiski laikā un kvalitatīvi sniegtajiem Pakalpojumiem, ja Puses nevienojas citādi.

8. NEPĀRVARAMA VARA
8.1. Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas, vai slimības karantīnas ierobežojumi, kas izraisījuši Līguma izpildes ierobežojumus, par kuru ietekmi uz Līguma neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi padara par neiespējamu.
8.2. Puse, kura nokļuvusi nepārvaramas varas apstākļos, bez kavēšanās, rakstiski, pēc iespējas īsākā laikā, bet ne vēlāk kā piecu darbdienu laikā pēc nepārvaramas varas apstākļu iestāšanās rakstiski informē par to otru Pusi, pievienojot dokumentu, kas apliecina nepārvaramas varas apstākļu iestāšanos. Puses apņemas vienoties par to, vai šādi nepārvaramas varas apstākļi traucē vai padara šī Līguma saistību izpildi par neiespējamu, kā arī izlemt līgumsaistību turpināšanas (vai izbeigšanas) būtiskos jautājumus.
8.3. Ja nepārvaramas varas apstākļu dēļ Līgums nav izpildāms ilgāk par vienu mēnesi, katrai no Pusēm ir tiesības vienpusēji izbeigt Līgumu, par to rakstiski informējot otru Pusi. Šajā gadījumā neviena Puse nevar prasīt Līguma izbeigšanas rezultātā radušos zaudējumu atlīdzināšanu.

9. KONFIDENCIALITĀTE
9.1. Pusēm jāuzskata visa informācija, kas saņemta šī Līguma izpildes laikā par konfidenciālu un jāizmanto tā tikai savstarpējos darījumos un tikai šajā Līgumā paredzētajiem mērķiem. Puses neizmantos konfidenciālu informāciju saviem komerciālajiem nolūkiem un neizpaudīs to trešajām personām, ja tam nav saņemta otras Puses rakstiska atļauja. Pusēm ir tiesības izpaust konfidenciālu informāciju tikai tiem saviem darbiniekiem un pārstāvjiem, kuriem tā jāzina, lai īstenotu augstāk minētos mērķus. Puses apņemas nodrošināt, lai informāciju ieguvušās personas iepazītos ar šajā Līgumā minētajām prasībām par konfidencialitāti, un apņemtos ievērot šīs prasības vēl pirms šādas informācijas iegūšanas. Konfidencialitātes prasības netiks piemērotas attiecībā uz publiski pieejamu informāciju un attiecībā uz tādu informāciju, kura Pusēm jau bija zināma un, ar kuru tās varēja rīkoties pirms tāda tika iegūta no otrās Puses. Neskatoties uz minēto, Pusēm ir tiesības izklāstīt konfidenciālu informāciju gadījumos, kad to paredz normatīvie akti. 
9.2. Izpildītājs apliecina, ka viņam ir zināms, ka visa informācija, kuru Izpildītājs saņēmis no Pasūtītāja šī Līguma izpildes gaitā, ir pilnīgi konfidenciāla un to nevar izmantot jebkādiem citiem mērķiem, kas ir ārpus šī Līguma, to var izmantot vai sniegt, tikai stingri ievērojot konfidencialitātes prasības un Pasūtītāja atsevišķi iesniegtās instrukcijas. 
9.3. Informācija, kas saistīta ar Pušu sadarbību vai informācija par Pasūtītāju, kura Izpildītāja rīcībā nonākusi šī Līguma izpildes rezultātā, uzskatāma par Pasūtītāja komercnoslēpumu un bez Pasūtītāja iepriekšējas rakstiskas piekrišanas nav izpaužama trešajām personām. Šajā punktā minētās saistības neattiecas uz informāciju, kura ir publiski pieejama un informāciju, kas atklājama attiecīgām valsts institūcijām saskaņā ar spēkā esošajiem normatīvajiem aktiem, ja tā tiek sniegta šīm institūcijām. 

10. PERSONU DATU AIZSARDZĪBA
10.1. Izpildītājs apņemas Līgumā noteikto saistību izpildē ievērot Eiropas Parlamenta un Padomes 2016. gada 27. aprīļa Regulas 2016/679 „Par fizisku personu aizsardzību attiecībā uz personas datu apstrādi un šādu datu brīvu apriti” prasības.
10.2. Izpildītājs apstrādā šādus Pasūtītāja kā pārziņa rīcībā esošos fizisko personu datus: vārds, uzvārds, personas kods, izmeklējumu informācija. Izpildītājs Līguma ietvaros uzskatāms par Pasūtītāja datu apstrādes operatoru.
10.3. Izpildītājs, sniedzot Pakalpojumu, nodrošina normatīvajos aktos noteikto fizisko personu datu aizsardzības obligāto tehnisko un organizatorisko prasību izpildi.
10.4. Ja Izpildītājs, Līguma izpildes ietvaros, fizisko personu datu apstrādei izmanto (nomā, patapina u.tml.) citas personas īpašumā esošus tehniskus resursus (darbstacijas, serverus utt.), tas pilnībā uzņemas atbildību par šo tehnisko resursu atbilstību visām normatīvajos aktos noteiktajām prasībām attiecībā uz fizisko personu datu apstrādes drošumu.
10.5. Izpildītājs apņemas Līguma izpildes laikā un pēc Līguma termiņa beigām neizpaust trešajām personām nekādu Līguma izpildes laikā iegūto fizisko personu datus saturošo informāciju. Minētais pienākums attiecas arī uz Izpildītāja darbiniekiem. Izpildītājs nodrošina, ka tā darbinieki paraksta attiecīgus saistību rakstus par šajā Līgumā noteikto konfidencialitātes prasību izpildi (ja vien šīs prasības jau nav iekļautas Izpildītāja darbinieku darba līgumos).
10.6. Izpildītājs apstrādā fizisko personu datus tikai fizisko personu datu apstrādes mērķim, nepārsniedzot Līguma izpildei nepieciešamo fizisko personu datu apstrādes apjomu un intensitāti. Jebkāda no Pasūtītāja saņemto fizisko personu datu apstrāde citiem mērķiem, kā vien tiem, kas ir paredzēti Līguma izpildei, ir aizliegta bez Pasūtītāja rakstveida piekrišanas saņemšanas.
10.7. Pēc Pasūtītāja pieprasījuma, Izpildītājs sniedz Pasūtītājam visu informāciju par fizisko personu datu apstrādi un fizisko personu datu apstrādes līdzekļiem, ko Līguma izpildes ietvaros ir veicis vai izmantojis Izpildītājs.
10.8. Izpildītājs sniedz Pasūtītājam visu informāciju par Līguma ietvaros apstrādājamo fizisko personu datu pieprasījumiem no datu subjektu vai trešo personu puses.
10.9. Fizisko personu datu obligāto tehnisko aizsardzību Izpildītājs īsteno ar fiziskiem un loģiskiem aizsardzības līdzekļiem, tai skaitā, nodrošinot tikai pilnvarotu personu piekļūšanu pie tehniskajiem resursiem, kas tiek izmantoti fizisko personu datu apstrādei un aizsardzībai.
10.10. Pasūtītājam ir tiesības, bez iepriekšēja brīdinājuma, uzdot Izpildītājam apturēt fizisko personu datu apstrādi, ja tam rodas šaubas par fizisko personu datu apstrādes atbilstību normatīvo aktu prasībām. Šāds Pasūtītāja rīkojums no Izpildītāja puses ir izpildāms nekavējoties.
10.11. Izpildītājs, tiklīdz tam kļuvis zināms personas datu aizsardzības pārkāpums, bez nepamatotas kavēšanās, bet ne vēlāk kā 24 stundu laikā no pārkāpuma fiksēšanas brīža, paziņo par to Pasūtītājam.
10.12. Pēc Līguma termiņa izbeigšanās, Izpildītājs dzēš saņemto fizisko personu datus saturošo informāciju, kuru tam nav jāglabā saskaņā ar normatīvajiem aktiem. 
10.13. Izpildītājs apņemas kompensēt Pasūtītājam visus zaudējumus, kas radušies saistībā ar fizisko personu datu apstrādes pārkāpumiem, ja šie pārkāpumi ir radušies Izpildītāja darbības vai bezdarbības rezultātā.

11. CITI NOTEIKUMI
11.1. Jautājumos, kas nav atrunāti šajā Līgumā, Puses vadās no Latvijas Republikas normatīvajiem aktiem.
11.2. Visas domstarpības un strīdus, kas varētu rasties starp Pusēm Līguma izpildes gaitā, Puses apņemas risināt savstarpēju sarunu veidā. Ja Puses nepanāk vienošanos sarunu veidā, strīdi Latvijas Republikas normatīvajos aktos noteiktajā kārtībā tiek izskatīti Latvijas Republikas tiesā.
11.3. Ja normatīvo aktu izmaiņu gadījumā kāds no Līguma noteikumiem zaudē spēku, tad Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu atbilstoši Latvijas Republikā spēkā esošo normatīvo aktu prasībām.
11.4. Puses nav tiesīgas pilnīgi vai daļēji nodot šajā Līgumā noteiktās tiesības un pienākumus trešajām personām bez otrās Puses rakstiskas piekrišanas.
11.5. Pušu reorganizācija nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Puses saistību pārņēmējam.
11.6. Ja kādai no Pusēm tiek mainīta atrašanās vieta, banku rekvizīti, atbildīgās personas vai to kontaktinformācija, attiecīgā Puse piecu darba dienu laikā rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
11.7. Atbildīgās personas šī Līguma ietvaros:
11.7.1. no Pasūtītāja puses: pilnvarota komunikācijai ar Izpildītāju, šī Līguma izpildes uzraudzības veikšanai un citu ar Līguma izpildi saistītu darbību nodrošināšanai: ________________________________;      
11.7.2. no Izpildītāja puses: pilnvarota komunikācijai ar Pasūtītāju, šī Līguma izpildes uzraudzības veikšanai un citu ar Līguma izpildi saistītu darbību nodrošināšanai: __________, tālr. ___________, e‑pasts: ______________________. 
11.8. Līgums sagatavots uz _________ lapām un parakstīts ar drošu elektronisko parakstu, satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejams abpusēji parakstīts Līgums un tā pielikums elektroniskā formātā. Līgumam pievienots pielikums Nr.1 “Tehniskā specifikācija – finanšu piedāvājums” viena xlsx. datne.

